આ અંગેની વિગત એવી છે કે નવા વાડજના બલોલનગર નજીક જય મહાદેવનગરમાં રાઘવરામ શર્મા (ઉ.વ.૩૯) તેમનાં ૩ બાળકો શૈલેશ (ઉ.વ.૧૪), નિતેશ (ઉ.વ.૧૧) અને દીકરી નિધી (ઉ.વ.૮) અને પત્ની સાથે રહે છે. શૈલેશ કાળીગામ ખાતે હિન્દી સ્કૂલમાં અભ્યાસ કરે છે. તેમના ઘરની નજીકમાં જ આકાશ કોરી (ઉ.વ.૧પ), શિવમ શ્યામલાલ ધુલિયા (ઉ.૧પ) અને અનીસ રામલાલ કોરી (ઉ.વ.૧૪) રહે છે. આ ત્રણેય ગણેશ સ્કૂલમાં ધો.૯ અને ૧૦માં અભ્યાસ કરે છે. શૈલેશ અને આ ત્રણેય કિશોરો એકબીજાના મિત્રો હોઇ સાથે સ્કૂલે જતા હતા.